***OBEC ROKYTOV PRI HUMENNOM***

***Obecné zastupiteľstvo v Rokytove pri Humennom na základe § 6 zák. SNR č. 369/1990 o obecnom zriadení v znení neskorších predpisov zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady***

***V y d á v a***

***Pre územie obce Rokytov pri Humennom***

***toto***

**V Š E O B E C N E ZÁ V Ä Z N É N A R I A D E N I E**

**č. 1/2024**

**VZN nadobúda účinnosť dňa : 01.01.2024**

***I. časť***

**ÚVODNÉ USTANOVENIA**

**§ 1**

(1) Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a drobné stavebné odpady ( ďalej len „miestne dane a miestny poplatok“) na území obce Rokytov pri Humennom.

(2) **Obec Rokytov pri Humennom** na svojom území ukladá tieto miestne dane:

a/ daň z nehnuteľností

b/ daň za psa

c/ daň za užívanie verejného priestranstva

(3) **Obec Rokytov pri Humennom**  na svojom území ukladá miestny poplatok za komunálne odpady a drobné stavebné odpady.

(4) Zdaňovacím obdobím miestnych daní, a to dane z nehnuteľnosti, dane za psa, daň za užívanie verejného priestranstva je kalendárny rok.

***II. časť***

**MIESTNE DANE**

**Daň z nehnuteľností**

***§ 2***

Daň z nehnuteľností zahŕňa:

a/ daň z pozemkov

b/ daň zo stavieb

c/ daň z bytov a z nebytových priestorov v bytovom dome (ďalej len „daň z bytov“)

**§ 3**

**Daň z pozemkov**

(1) **Daňovníkom dane z pozemkov**  sú tí, ktorí sú uvedení v ustanovení § 5 zák. č. 582/2004

Z. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach“).

(2) **Predmetom dane z pozemkov**  sú pozemky na území obce Rokytov pri Humennom,

v tomto členení:

**a/ orná pôda, chmeľnice, vinice, ovocné sady**

**b/ trvalé trávnaté porasty**

**c/ záhrady**

**d/ lesné pozemky, na ktorých sú hospodárske lesy**

**e/ zastavané plochy a nádvoria**

**f/ stavebné pozemky**

**g/ ostatné plochy, okrem stavebných pozemkov,** podľa § 6, ods. 1 až 6 Zákona o miestnych daniach.

(3) **Základ dane**

Spôsob výpočtu základu dane z pozemkov je uvedený v ustanovení § 8a Zákona o miestnych daniach. Výpočet sa musí prevádzať vždy k 1. januáru zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

**Základom dane**  z pozemkov **pre nižšie uvedené pozemky** je hodnota pozemku bez porastov určená vynásobením výmery pozemkov v m2  a hodnoty pôdy za 1 m2:

|  |  |  |
| --- | --- | --- |
|  | **Predmet dane** |  **Hodnota pôdy za €/m2**  |
| **a)** | orná pôda, chmeľnice, vinice, ovocné sady  | **0,3003** |
| **b)** | trvalé trávnaté porasty  | **0,0410** |
| **c)** | záhrady  | **1,3270** |
| **d)** | lesné pozemky, na ktorých sú hospodárske lesy  | **0,1343** |
| **e)** | zastavané plochy a nádvoria | **1,3270** |
| **f)** | stavebné pozemky  | **13,2770** |
| **g)** | ostatné plochy, okrem stavebných pozemkov  | **1,3270** |

(4) **Sadzba dane**

V súlade s ust. § 8 ods. 2 Zákona o miestnych daniach správca dane určuje obec Rokytov pri Humennom všeobecnú ročnú sadzbu dane z pozemkov pre jednotlivé druhy (ust. § 6 Zákona o miestnych daniach) pozemkov nasledovne:

|  |  |  |
| --- | --- | --- |
|  | **Predmet dane** |  **Sadzba dane**  |
| **a)** | orná pôda, chmeľnice, vinice, ovocné sady  | **0,60%** |
| **b)** | trvalé trávnaté porasty  | **1,25%** |
| **c)** | záhrady  | **0,60%** |
| **d)** | lesné pozemky, na ktorých sú hospodárske lesy  | **2,50%** |
| **e)** | zastavané plochy a nádvoria | **0,60%** |
| **f)** | stavebné pozemky  | **0,60%** |
| **g)** | ostatné plochy, okrem stavebných pozemkov  | **0,60%** |

Upravuje sa sadzba dane na 0,25% za lesné pozemky, na ktorých sú hospodárske lesy Urbárskej spoločnosti pozemkového spoločenstva v Rokytove pri Humennom.

**§ 4**

**Daň zo stavieb**

**(1)Daňovníkom dane zo stavieb**  sú tí, ktorí sú uvedení v ustanovení § 9 Zákona o miestnych daniach.

**(2) Predmetom dane zo stavieb**  sú stavby na území obce Rokytov pri Humennom, v tomto

Členení:

**a/ stavby na bývanie a ostatné stavby tvoriace príslušenstvo hlavnej stavby,**

**b/ stavby na pôdohospodársku produkciu, skleník, stavby využívané na skladovanie**

**vlastnej pôdohospodárskej produkcie, stavby pre vodné hospodárstvo, okrem stavieb**

**na administratívu,**

**c/ stavby rekreačných a záhradkárskych chát a domčekov na individuálnu rekreáciu,**

**d/samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov,**

**e/ stavby na ostatnú podnikateľskú a zárobkovú činnosť, skladovanie a administratívu,**

**f/ ostatné stavby,** podľa Z. z. č. 582/2004 § 10.

Predmetom dane zo stavieb sú stavby, ktoré majú jedno alebo viac nadzemných podlaží alebo ich časti spojené so zemou pevným základom, na ktoré bolo vydané kolaudačné rozhodnutie, a ak sa takéto rozhodnutie nevydalo, tie stavby alebo ich časti, ktoré sa skutočne užívajú. Ak bolo na stavbu vydané kolaudačné rozhodnutie, na daňovú povinnosť nemá vplyv skutočnosť, že sa stavba prestala užívať.

**(3) Základom dane zo stavieb** je výmera zastavanej plochy v m2.

Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

**(4)Správca dane určuje** v súlade s ust. § 12 ods. 2 Zákona o miestnych daniach ročnú sadzbu dane zo stavieb v obci v katastrálnom území  **Zbudský Rokytov a Humenský Rokytov** nasledovne:

|  |  |  |
| --- | --- | --- |
|  | **Druh stavby**  |  **Sadzba dane €/m2**  |
| **a)** | Stavby na bývanie a ostatné stavby tvoriace príslušenstvo hlavnej stavby | **0,037** |
| **b)** | Stavby na pôdohospodársku produkciu, skleník, stavby využívané na skladovanie vlastnej pôdohospodárskej produkcie, stavby pre vodné hospodárstvo, okrem stavieb na skladovanie inej ako vlastnej pôdohospodárskej produkcie a stavieb na administratívu | **0,037** |
| **c)** | Stavby rekreačných a záhradkárskych chát a domčekov na individuálnu rekreáciu | **0,360** |
| **d)** | Samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov | **0,170** |
| **e)** | Stavby na ostatnú podnikateľskú a zárobkovú činnosť, skladovanie a administratívu | **0,600** |
| **f)** | Ostatné stavby neuvedené v písm. a) až e) | **0,150** |

**(5)** V súlade s ust. § 12 ods. 3 Zákona o miestnych daniach určuje správca dane pri viacpodlažných stavbách príplatok za podlažie vo výške **0,034 €** za každé ďalšie podlažie

Okrem prvého nadzemného podlažia.

**(6)** Obecné zastupiteľstvo schválilo **50% zľavu** na stavby u tých občanov, ktorí sú vlastníci stavby a vlastnia preukaz ZŤP.

**§ 5**

**Daň z bytov**

**(1) Daňovníkom dane z bytov**  sú tí, ktorí sú uvedení v ustanovení § 13 Zákona o miestnych daniach.

**(2) Predmetom dane z bytov** v bytovom dome na území obce Rokytov pri Humennom,

V ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.

**(3) Základom dane z bytov** je výmera podlahovej plochy bytu alebo nebytového priestoru v m2.

**(4)** V súlade s ust. § 16 ods. 2 **určuje správca dane** ročnú sadzbu dane z bytov v obci **Rokytov pri Humennom** **0,037 €** za každý začatý m2 zastavanej plochy bytu a nebytového priestoru.

**(5) Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľnosti.** Ak sa daňovník stane vlastníkom nehnuteľnosti 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľnosti je rozhodujúci stav k 1. januáru zdaňovacieho obdobia.

Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada.

**(6)** Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľnosti a každú zmenu týchto skutočností do 30 dní odo dňa, keď tieto skutočnosti alebo ich zmeny nastali.

**(7)** Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť, ak tento zákon neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností.

Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností.

Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods. 4, § 9 ods. 3 a § 13 ods. 2), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.

**(8)** Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.

**(9)** Daňovník, ak ide o fyzickú osobu je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu je povinný uviesť aj obchodné meno alebo názov, identifikačné číslo a sídlo. Súčasne je daňovník povinný vyplniť všetky údaje podľa daňového priznania . Osobné údaje podľa toho odseku sú chránené podľa osobitného predpisu.

**(10)** Daň z pozemkov, daň zo stavieb a daň z bytov vyrubí správca dane každoročne do 15. marca bežného zdaňovacieho obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 Zákona o miestnych daniach.

**(11) Vyrubená daň z nehnuteľností je splatná do 31. decembra bežného zdaňovacieho obdobia.**

**§ 6**

**Daň za psa**

**(1) Predmetom dane za psa**  je pes starší ako 6 mesiacov chovaný fyzickou osobou alebo právnickou osobou.

Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom, ktorého vlastní alebo požíva držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom.

**(2) Daňovníkom** je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.

**(3) Základom dane je počet psov.**

**(4)** V súlade s ust. § 25 zákona o miestnych daniach určuje správca dane sadzbu nasledovne:

 **a) 5,00 €** za jedného psa a kalendárny rok.

**(5) Daňová povinnosť vzniká** prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 Zákona o miestnych daniach a zaniká prvým dňom mesiaca nasledujúceho po mesiaci, v ktorom daňovník prestal byť vlastníkom alebo držiteľom psa.

**(6) Daňovník je povinný** písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

**(7) Písomné oznámenie**  sa doručuje dvojmo na obecný úrad a musí obsahovať najmä označenie vlastníka ( resp. držiteľa) psa – menom, priezviskom a adresou trvalého pobytu,

Označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa, druhy vykonaných veterinárnych očkovaní.

**(8)** Vznik daňovej povinnosti preukazuje daňovník na Obecný úrad Rokytov pri Humennom.

**(9)** Zánik daňovej povinnosti preukazuje daňovník na Obecný úrad Rokytov pri Humennom.

**(10) Daň za psa vyrubí správca dane. V ďalších zdaňovacích obdobiach je daň za psa splatná bez vyrubenia a to do 31. januára príslušného zdaňovacieho obdobia.**

**(11)** Daňovník môže daň za psa zaplatiť:

 **a) v hotovosti do pokladne obecného úradu**

 **b) na účet obce vedený v Prima banke, IBAN SK76 5600 0000 0089 3754 7001**

 **Spôsob platby oznámi daňovník správcovi dane.**

**§ 7**

**Daň za užívanie verejného priestranstva**

**(1)** Verejným priestranstvom na účely tohto VZN sú verejnosti prístupné pozemky vo vlastníctve obce Rokytov pri Humennom ,ktorými sa rozumejú nasledovné miesta:

**a/** hlavné ( štátne) a všetky vedľajšie ( miestne) cestné komunikácie v celej svojej dĺžke a šírke od krajnice po krajnicu,

**b/** vybudovaný chodník, príp. aj upravená plocha pre chodenie obyvateľov na celom území obce,

**c/**  všetky neknihované parcely v intraviláne obce

**(2)** Vyhradenými priestormi verejného priestranstva na dočasné parkovanie motorového vozidla v obci Rokytov pri Humennom sú:

**a/** parkovisko

**(3) Predmetom dane** za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva .

**(4) Daňovníkom**  je fyzická osoba alebo právnická osoba, ktorá verejné priestranstvo užíva.

**(5) Základom dane**  za užívanie verejného priestranstva je výmera užívaného verejného priestranstva v m2 alebo parkovacie miesto.

**(6) Sadzba dane**

 **a)**  za dočasné parkovanie motorového vozidla v pracovné dni je sadzba **2,00 €** za jeden deň a jedno parkovacie miesto a cez víkend a sviatky je sadzba **4,00 €** za jeden deň a jedno parkovacie miesto.

**(7) Daňová povinnosť** vzniká začatím užívania verejného priestranstva a zaniká ukončením užívania verejného priestranstva.

**(8) Daňovník je povinný** osobne alebo písomne podať oznámenie o začatí užívania verejného priestranstva Obecnému úradu v Rokytove pri Humennom, najneskôr pred začatím osobitného užívania verejného priestranstva, v neodkladných prípadoch najneskôr v deň, kedy sa užívanie verejného priestranstva začalo.

Daňovník je tiež povinný oznámiť správcovi dane všetky skutočnosti, ktoré môžu mať vplyv na výšku stanovenej resp. zaplatenej dane, a to v lehote 2 dní odo dňa ich vzniku.

Daňovník je povinný oznámiť správcovi dane skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu najneskôr do 2 dní odo dňa skončenia užívania verejného priestranstva.

**(9) Miestnu daň** obec vyrubí platobným výmerom a splatnosť sa stanovuje nasledovne:

**a/ jednorazovo v hotovosti do pokladne obecného úradu.**

**(10)** **Zákaz dlhodobého parkovania a sankcia za neoprávnené dlhodobé parkovanie na obecných komunikáciách .**

Z dôvodu opakovaného porušovania dlhodobého parkovania na obecných komunikáciách, kde zaparkované autá bránia čisteniu a údržbe obecných komunikácií, najmä v zimnom období a taktiež znemožnenie prístupu záchranných zložiek, sa stanovuje sankcia vo výške **30,-- Eur** pri prvom porušení, za opakované porušenie bude sankcia vo výške **50,-- Eur.**

***III. časť***

**MIESTNE POPLATKY**

**§ 8**

**Miestny poplatok za komunálne odpady**

 **a drobné stavebné odpady**

**(1) Miestny poplatok za komunálne odpady**  a drobné stavebné odpady ( ďalej len “poplatok“) sa platí za komunálne odpady a drobné stavebné odpady, ktoré vznikajú na území obce .

**(2)** Ak ďalej nie je stanovené inak, poplatok platí poplatník, ktorým je :

**a) fyzická osoba,** ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytová priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),

**b) právnická osoba,** ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

**c) podnikateľ,** ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

**(3)** Ak má osoba podľa odseku 2m písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu alebo prechodného pobytu / to neplatí, ak je v obci zavedený množstvový zber/

**(4)** Poplatok od poplatníka v ustanovenej výške pre obec vyberá a za vybraný poplatok ručí:

**a/** vlastník nehnuteľnosti ; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,

**b/** správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“).

Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

**(5)** Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

**(6)** Sadzbu poplatku za odpad určuje správca dane, v súlade s ust. § 83 Zákona o miestnych daniach nasledovne:

**(7) Správca dane určuje poplatok takto:**

Ak v obci nie je zavedený množstvový zber, potom pri určení poplatku sa bude postupovať podľa § 78 ods. 2 Zákona o miestnych daniach.

**a)** pre poplatníka podľa § 77 ods. 2 písm. a) Zákona o miestnych daniach**: čo činí na rok 15,00** **€ na osobu/rok)**

Poplatok je stanovený na 1 osobu / aj na osoby, ktoré sa nezdržiavajú celý rok na území v obci/ za komunálny odpad **á 0,078 € za kilogram** drobných stavebných odpadov bez obsahu škodlivín.

**b) Jednorazový poplatok 25,- € za každú ďalšiu kuka nádobu**

Ak sa v obci nachádzajú domácnosti, v ktorých sa nachádza viac ako 1 kuka nádoba, resp. nádoba s väčším objemom, za túto sa zaplatí jednorazový ročný poplatok 25,-- € (bude vystavená FA – splatná do 30 dní od vystavenia, resp. PPD v hotovosti do pokladne Obecného úradu.)

**c) právnické osoby 30,00 € na rok**

*( t. j. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha (ďalej len „nehnuteľnosť“).*

**(8) Poplatník je povinný** do jedného mesiaca odo dňa vzniku povinnosti platiť poplatok, odo dňa , keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci:

**a/** svoje meno, priezvisko, dátum narodenia, adresu trvalého pobytu, adresu prechodného pobytu ( ďalej len „identifikačné údaje“); ak je poplatníkom osoba podľa odseku 2 písm. b) alebo písm. c) tohto ustanovenia názov alebo obchodné meno, sídlo alebo miesto podnikania, identifikačné číslo (IČO),

**b/** identifikačné údaje iných osôb, ak za ne plní povinnosti poplatníka podľa § 77 ods. 7 Zákona o miestnych daniach,

**c/** údaje rozhodujúce na určenie poplatku podľa § 79 Zákona o miestnych daniach /ak je zavedený množstvový zber/, spolu s ohlásením predloží aj doklady potvrdzujúce uvádzané údaje; ak súčasne požaduje zníženie alebo odpustenie poplatku podľa § 83 Zákona o miestnych daniach aj doklady, ktoré odôvodňujú zníženie alebo odpustenie poplatku.

**(9)** Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

**(10) Poplatok je splatný do 31. decembra 2024**

***IV. č a s ť***

***Spoločné a záverečné ustanovenia***

**§ 9**

**Spoločné ustanovenia**

**(1)** Správu miestnych daní a miestneho poplatku vykonáva obec Rokytov pri Humennom prostredníctvom starostu obce a poverených zamestnancov obce Rokytov pri Humennom.

**(2) Správca dane ustanovuje, že poskytuje oslobodenie od dane z pozemkov na:**

**a)** pozemky, na ktorých sú cintoríny,

**b)** pozemky verejne prístupných parkov, priestorov a športovísk,

**c)** pozemky funkčne spojené so stavbami slúžiacimi verejnej doprave,

**d)** časti pozemkov, na ktorých sú zriadené meračské značky, signály a iné zariadenia bodov, geodetických základov, stožiare rozvodu elektrickej energie, stĺpy telekomunikačného vedenia a televízne prevádzače, nadzemné časti zariadení na rozvod vykurovacích plynov.

**(3) Platenie daní a poplatkov:**

**a) v hotovosti do pokladne obecného úradu**

**b) na účet obce vedený v Prima banke , IBAN : SK76 5600 0000 0089 3754 7001**

**Spôsob platby oznámi daňovník správcovi dane.**

**(4)** Postavenie povereného zamestnanca obce – správcu dane z nehnuteľnosti nemá hlavný kontrolór obce Rokytov pri Humennom.

**§ 10**

**Záverečné ustanovenia**

**(1)** Pokiaľ v tomto Všeobecne záväznom nariadení nie je podrobnejšia úprava, odkazuje sa na Zákon o miestnych daniach a Zák. SNR č. 511/1992 Zb. o správe daní a poplatkov v znení neskorších predpisov.

**(2)** Na tomto Všeobecne záväznom nariadení obce Rokytov pri Humennom sa uznieslo Obecné zastupiteľstvo v Rokytove pri Humennom a to dňa 29.11.2023.

**(3)** Zmeny a doplnky tohto Všeobecne záväzného nariadenia Schválilo Obecné zastupiteľstvo v Rokytove pri Humennom dňa 29.11.2023 a o uznesením č. 21/11 - 2023.

**Toto Všeobecne záväzné nariadenie nadobúda účinnosť dňom 01.01.2024.**

**V Rokytove pri Humennom,**

**29.12.2023**

 **..........................................**

 **Jozef Drobňák**

 **Starosta obce**